Ivan Štrpka

**Ivan Štrpka** (* 30. jún 1944, Hlohovec) je slovenský básnik, prozaik, dramaturg a textár, člen básnickej skupiny Osamelí bežci. Je víťazom Zlatého venca na Večeroch poézie Struga za rok 2025.

## Životopis
Narodil sa v učiteľsko-úradníckej rodine, časť detstva strávil v obci Pata a vzdelanie získaval vo Veľkom Záluží, v Seredi a po krátkej pauze pokračoval v štúdiu v rokoch 1963 – 1969, kedy študoval odbor slovenčina – španielčina na Filozofickej fakulte Univerzity Komenského v Bratislave. Po maturite pracoval v geologickom prieskume, počas štúdia na vysokej škole pôsobil zároveň aj ako redaktor v literárnych časopisoch (Mladá tvorba, Kultúrny život). Od roku 1970 bol redaktorom vydavateľstva Slovenský spisovateľ, v rokoch 1971 – 1973 bol redaktorom vydavateľstva Tatran. Od roku 1973 pôsobil ako dramaturg pre deti a mládež v Slovenskej televízii v Bratislave. V druhej polovici 80. rokov sa stal najprv šéfredaktorom časopisu Mladé rozlety, potom zástupcom šéfredaktora novovzniknutého periodika Literárny týždenník a v rokoch 1990 – 1993 bol šéfredaktorom časopisu Kultúrny život. V období rokov 1999 – 2010 bol šéfredaktorom časopisu Romboid.

## Tvorba
Prvé básne začal uverejňovať v roku 1961 v časopise Mladá tvorba, no knižného debutu sa dočkal až v roku 1969, kedy mu vyšla zbierka básní *[[Krátke detstvo kopijníkov]]*. Vo svojich dielach sa snaží vyjadriť zážitkový a fantazijno-rozprávkový svet svojho detstva, ktorý mu splýva s bájnym dávnovekom ľudstva. Charakteristickou črtou pre jeho básne je odhodlanie k často riskantnému činu, preverovanie mravnej, ale aj fyzickej spôsobilosti postáv, prechádzanie od reality do fantazijna, prelínanie dvoch svetov, ale taktiež časté používanie zátvoriek, ktoré napomáhajú oddeľovať tieto svety a uvedomovať si ich rozdielnosť. Svojou tvorbou prostredníctvom spochybňovania nemennosti významových, ideológiou utvrdzovaných, dominánt univerza prispieva k odhaľovaniu emočnej individuality človeka, revoltuje proti dobovému kolektivizmu, ktorý sa snažil z človeka spraviť mašinu. S osobným nasadením Repkovej poézie sa spája polysémantickosť. V 70. rokoch bola autorovi aj pre jeho politické názory dočasne pozastavená publikačná činnosť.

Okrem vlastnej tvorby sa venoval i písaniu textov piesní, ktoré boli určené výlučne pre Deža Ursinyho a sú neobyčajným zjavom v slovenskej populárnej hudbe. Taktiež sa venuje prekladom z portugalčiny, španielčiny, taliančiny, maďarčiny a arabčiny. Jeho diela boli preložené do viacerých cudzích jazykov. Vzácne používa pseudonym František Osoba.

## Ocenenia
*1969 – Cena Ivana Kraska
*1995 – Cena asociácie spisovateľských organizácií Slovenska
*1997 – Cena Dominika Tatarku
*2003 – Cena Tatra banky
*2004 – Cena Jána Ondruša
*2019 – Sieň Slávy Panta Rhei roka 2019 v Panta Rhei Awards - Cena knižnej múzy
*2019 – Cena za poéziu Zlatá vlna
*2021 – Pribinov kríž II. triedy za mimoriadne zásluhy o kultúrny rozvoj Slovenskej republiky 

## Knižná bibliografia
### Poézia
**Pôvodné zbierky:**
* *[[Krátke detstvo kopijníkov]]* (1969)
* *[[Tristan tára]]* (1971)
* *[[Teraz a iné ostrovy]]* (1981)
* *[[Pred premenou]]* (1982)
* *[[Správy z jablka]]* (1985)
* *[[Modrý vrch (zbierka)|Modrý vrch]]* (1988)
* *[[Všetko je v škrupine (Poznámky z cesty)]]* (1989)
* *[[Krásny nahý svet]]* (1990)
* *[[Rovinsko, juhozápad: Smrť matky]]* (1995)
* **' (1997)
* ''[[Majster Mu a ženské hlasy]]'' (1997)
* ''[[Bebé: Jedna kríza]]'' (2001)
* ''[[Hlasy a iné básne]]'' (2001)
* ''[[25 básní]]'' (2003)
* ''[[Tichá ruka: Desať elégií]]'' (2006)
* ''[[Veľký dych: Psychopolis, tenký ľad]]'' (2009)
* ''[[Fragment (rytierskeho) lesa]]'' (2016)
* ''[[Kam plášť, tam vietor]]'' (2018)
* ''[[Hermovská chôdza]]'' (2022)
**Súborné zbierky:**
* ''[[Básne I.]]'' (2008)
* ''[[Básne II.]]'' (2013)
* ''[[Básne III.]]'' (2014)
**Preložené zbierky:**
* ''[[Die dreibeinige Nachtigall: Eine Auswahl von Gedichten der Einsamen Läufer]]'' (1994) – s Ivanom Laučíkom a Petrom Repkom, do nemčiny
* ''[[Zwischenspiele: Puppen (um) einen Kopf kürzer]]'' (1997), do nemčiny
* ''[[Planície, sudoeste e outros poemas]]'' (1999), do portugalčiny
* ''[[Rovinsko, sud-vestul: Moartea mamei]]'' (2000), do rumunčiny
* ''[[Ironična sjanka (Иронична сянка)]]'' (2003), do bulharčiny
* ''[[Vesti iz jabuke (Вести из јабуке)]]'' (2008), do srbčiny
* ''[[Cicha ręka: Dziesięć elegii]]'' (2009), do poľštiny

=== Próza ===
* ''[[Kŕč roztvorenej dlane a iné eseje]]'' (1995)
* ''[[Rukojemník (román)|Rukojemník]]'' (1999)
* **' (2000) – s Martinom Slobodníkom, Slávkou Breierovou a Miroslavou Putišovou
* *[[Na samý okraj (písania)]]* (2006)
* *[[Pohybliví v pohyblivom]]* (2007) – s Ivanom Laučíkom a Petrom Repkom
* *[[Pohybliví nehoria]]* (2009) – s Ivanom Laučíkom a Petrom Repkom
* *[[Kadlečík & Štrpka]]* (2012) – s Ivanom Kadlečíkom, kniha obsahuje CD Andreja Šebana *Improvizácie I.*
* *[[Poker s kockami ľadu]]* (2014) – s Ivanom Laučíkom a Petrom Repkom
* *Žiť svoju báseň* (2018) – rozhovory Jána Štrassera s Ivanom Štrpkom
* *[[Kŕč roztvorenej dlane trvá]]* (2025)

### Preklady
* Giovanni Boccaccio: *[[Dekameron]]* (1969) – s Mikulášom Pažitkom
* Miguel de Cervantes Saavedra: *[[Príkladné novely. Medzihry. Pedro de Urdemalas]]*  (1979) – s Vladimírom Olerínym, Víťazoslavom Hečkom, Tomášom Janovicom a Pavlom Hrachom
* *[[Doporučené listy: Antológia mladej maďarskej poézie]]* (1981) – s Vojtechom Kondrótom, Jánom Buzássym, Milou Haugovou, Danielou Hivešovou, Jánom Štrasserom, Lýdiou Vadkertiovou-Gavorníkovou a Milanom Valášekom
* Jorge Luis Borges: *[[Labyrint (Jorge Luis Borges)|Labyrint]]* (1992) – s Nelidou Noskovičovou a Jánom Buzássym
* Fernando Pessoa: *[[Plurália tantum]]* (1996) – s Petrom Zsoldosom
* *[[Med a jed: Deväť portugalských básnikov]]* (1998) – s Petrom Zsoldosom
* *[[Zakresľovanie do mapy: Azory a ich básnici]]* (2000) – s Petrom Zsoldosom

## Hudba
Ivan Štrpka je autorom prevažnej časti slovenských textov pre art rockového hudobníka Deža Ursinyho, s ktorým v rokoch 1978 – 1994 spolupracoval na 11 štúdiových albumoch a iných projektoch. Úryvky z niekoľkých Štrpkových publikovaných básní sú zhudobnené aj na elektronicko-industriálnom albume *[[Krv čiernobielych fotografií]]* (2015), spoločnom diele interpretov Imiafan a Martin Burlas.

## Referencie

## Externé odkazy
* 

Kategória:Slovenskí spisovatelia
Kategória:Slovenskí prozaici
Kategória:Slovenskí básnici
Kategória:Slovenskí textári piesní
Kategória:Slovenskí prekladatelia
Kategória:Laureáti Ceny Ivana Kraska
Kategória:Laureáti Ceny Dominika Tatarku
Kategória:Laureáti Pribinovho kríža II. triedy
Kategória:Osobnosti z Hlohovca